google/wiki40b huggingface dataset:
Jakop Janssønn Hauan

Biography

Hauan er en ung fremadstormende trommeslager, og ble utdannet ved Norges musikkhøgskole i Oslo (2011), med en Bachelorgrad i utøvende trommer og jazzimprovisasjon. Han har turnert og spilt på en rekke konserter i Norge, Europa og Afrika i band som "Halles Komet', 'Johan Lindvall Trio', 'Zarathustra', 'Northern Arc', 'IAmSound', 'Papirfly' (Hanne Kalleberg Kvartett) og har deltatt i konkurranser Jazzintro i band Kanel Re:kilde og "Hanne Kalleberg Kvartett" og fikk andre plass i "Nõmme jazz internasjonale ungdom konkurranse, Jazz artist 2010".
Hauan samarbeider innenfor duo AvantGong med Jørn Øien, hvor de prøver å skape lydlandskap, melodier og tilknytning ved hjelp av synther, trommer, elektronikk med utgangspunkt fri musikk og verdensmusikk. Resultatet er musikalske ideer der lyden smelter sammen til friitt improviserte uttrykk som groover og variert lydmessig gjennom en strøm av fascinerende lyd bilder. Inspirert av musikk og kultur fra hele verden. Elektronika, støy, jazz og improvisatorisk musikk, duoen søker å skape et særegent lydbilde.
Hauan er en av initiativtakerne bak Lillesalen Konsertserie. Arrangementet som siden høsten 2014 har funnet sted i "Lillesalen" på Chateau Neuf, og har som mål å være en scene for dyktige jazzmusikere. Ifølge arrangørene, er de blant de få som setter søkelyset utelukkende på denne musikken.
NM i bryting 1948

NM i bryting 1948 ble arrangert i Oslo 3.-4. april. Arrangør var Norges Bryteforbund og IF Odd. Kongepokalen ble vunnet av Frithjof Clausen.
NM i bandy 1992

Det 75. Norgesmesterskapet i bandy – 1992
Sarpsborg vant seriemesterskapet. Sarpsborg, Mjøndalen, Stabæk, Solberg, Drafn, Skeid, Ready og Røa gikk til kvartfinale. Sarpsborg ble norgesmester etter finaleseier 5-1 over Drafn.
Skipsopplag

Skipsopplag er den vanlige betegnelsen når et større fartøy i en lengre periode ligger uvirksomt, uten last eller oppdrag. Grunnlaget for at et fartøy legges «i opplag» er vanligvis dårlig fraktmarked, når det da er redusert behov for skipstransport. Ved å legge opp et fartøy kan en reder få en kraftig reduksjon i de faste utgiftene knyttet til fartøyet.
Under den såkalte tankskipskrisen på 1970-tallet var det særlig en rekke tankskip som lå i opplag, mange av dem i norske fjorder. Det er en rekke steder langs norskekysten som er godt egnet for opplag av skip, fjordene er ofte svært dype, det er lite tidevann og fartøyene ligger beskyttet for vind og strøm.
Skal fartøyet legges opp for lengre tid blir besetningen sterkt redusert og ofte er det kun et par mann fra maskinbesetningen som holder vakt og foretar rutinemessig vedlikehold og kjøring av forskjellig teknisk utstyr. Selv om rederen får lavere utgifter ved opplag så vil han allikevel tape på å ikke ha fartøyet i drift, mens stedet hvor fartøyet ligger fortøyd kan tjene millionbeløp i året. De stedene hvor større skip ligger i opplag kan de grunnet sin størrelse - ofte er de over 200 meter lange - virke svært dominerende, og hus- og hytteeiere er ofte sterkt misfornøyd med situasjonen.
Music Export Norway

Music Export Norway (MEN) var et norsk aksjeselskap etablert i 2000 med følgende formål:
«Service- og kompetansesenter for eksportører av norske musikkprodukter. Selskapet skal primært konsentrere sin virksomhet om å styrke norsk musikkliv på kommersiell basis, men i den utstrekning det er mulig, uten å ekskludere aktører som kan bidra til dette. Selskapet skal tilrettelegge internasjonale eksportframstøt, og bistå med å tilrettelegge internasjonale eksportframstøt, og bistå med å tilrettelegge forholdene for eksport av norske innspillinger så som deltagelse på internasjonale messer, konferanser, presentasjon på Internett m.m. Selskapet skal der det synes hensiktsmessig søke samarbeid med beslektede virksomheter, samt institusjoner som naturlig bør benytte musikk i sin profilering så som UD, større norske konsern m.m.»
Pr. desember 2011 var MEN eiet av seks ulike organisasjoner fra norsk musikkbransje, henholdsvis International Federation of the Phonographic Industry, FONO (interesseorganisasjonen for uavhengige norske plateselskaper), Norske Populærautorer, GramArt (Grammofonartistenes Forening), Musikernes fellesorganisasjon og Norsk Musikkforleggerforening.
Music Export Norway hadde i 2011 hovedkontor i Karl Johans gate 23 i Oslo. Selskapet jobbet for å styrke norsk musikk internasjonalt. Selskapet initierte, tilrettela og koordinerte internasjonale eksportfremstøt og bistod med å legge til rette for eksport av norsk musikk, deltagelse på internasjonale messer, konferanser og bransjefestivaler, presentasjoner på Internett m.m.
Aksjeselskapet Music Export Norway ble avviklet fredag 11. januar 2013 og eiendelene og de ansatte i selskapet overdratt til den nye statlige stiftelsen Music Norway. Samtidig ble stiftelsen Norsk Musikkinformasjon lagt ned og deler av deres ansatte overført til Music Norway som fra januar 2013 overtok ansvaret for den norske musikkbransjes fellesrettede musikkeksportarbeid.

Organisasjon

Music Export Norway hadde seks ansatte, hvorav fire arbeidte ved hovedkontoret i Oslo og to ved selskapets kontorer i henholdsvis London og Berlin.
Chihuahuaørkenen

Chihuahuaørkenen ligger i grenselandet mellom USA og Mexico. Den er med sitt areal på ca. 453.000 km² den største av alle nordamerikanske ørkener.

Ustrekning, beskrivelse

Den ligger hovedsakelig i de meksikanske delstatene Chihuahua og Coahuila. Den har imidlertid brede utløpere inn i tre amerikanske delstater: Den dekker sørøstlige deler av Arizona, det sydlige New Mexico og det vestligste av Texas. Mor sør har den utløpere som når inn i de meksikanske delstatene Zacatecas og San Luis Potosí.
Chihuahuaørkenen er et resultat av beliggenheten i regnskyggen. Den er en regnskyggeørken fordi de høye fjellene mot øst og mot vest innebærer at regntunge skyer tømmer seg før de når inn i området. Fuktigheten som medføres fra Mexicogolfen kommer bare de østlige fjellene til gode.
Slik er det oppstått et ørkenbekken. Det brytes opp av en rekke lavere fjellkjeder, som Sacramento Mountains, Guadalupe Mountains og Davis Mountains. Her er det klart kjøligere og fuktigere, og her vokser det bartrær.
Sammenlignet med den i vest tilgrensende Sonoraørkenen er høydeforskjellene i Chihuahua markant større; de varierer mellom 600 og 1675 meter. Ved dette er sommeren vesentlig mildere enn i Sonoraørkenen. Gjennomsnittstemperatur i juni er mellom 35 og 40 °C, om vinteren kan det i høyden bli nokså kaldt. Det kan regne i ørkenen, og klart mer enn i de omliggende ørkener (Sonora, Mojaveørkenen, Great Basin), skjønt klart under 250 millimeter. Det meste av nedbøren kommer i korte og kraftige regnskyll (som i en lokal monsun-fase om sensommeren). Det kan falle snø på de aller største høydene.
Chihuahuaørkenen preges av typisk ørkenvegetasjon, bestående av agave lechuguilla, mesquiter, yuccaer, dasylirion wheeleri og forskjellige gressarter. I Chihuahuaørkenen ligger Big Bend nasjonalpark.

White Sands

White Sands er navnet på en gipsørken i Tularosabekkenet sør i den amerikanske delstaten New Mexico. Dette er den mest uvanlige del av Chihuahua. Området ble i 1933 gjort til White Sands National Monument. Den hvite sand det tales om, er i virkeligheten gips. Den kommer fra de omliggende fjell ved nedslag i Lake Lucero, som befinner seg i områdets sørvestlige hjørne og som ikke har noe avløp. I den ekstreme heten som kan komme om somrene tørker sjøen helt ut og da er det bare gipskrystaller igjen. De føres av sted av sterke ørkenvinder fra sørvest, og danner dyner. Slik er her oppstått verdens største gipsørken på ca. 700 km².
Inne i White Sands ligger White Sands Missile Range, et militært testområde for raketter. I 1945 var det her man foretok den første testspsplosjon av et atomvåpen (Trinitytesten). På militærbasen er det også en alternativ landebane for Space Shuttle, den ble brukt slik i 1982 av romfergen Columbia.
Teriocolias

Utbredelse

Arten er utbredt i den Neotropiske økosonen, der den er utbredt fra Peru i nord til Chile og Argentina i sør.
Corey Crawford

Karrieren

Corey Crawford har lenge vært målvakt hos Chicago Blackhawks, da han ble draftet allerede i 2003 og deputerte mot Minnesota Wild 22. januar 2006. Men han spilte deretter få kamper i de etterfølgende sesongene, mye på grunn av at Blackhawks hele tiden hadde stabile målvakter i laget. I årene 2005-2009 var Nikolaj Khabibulin førstemålvakt i Blackhawks. Da han forsvant til Edmonton Oilers i forkant av sesongen 2009–10 tok Antti Niemi plassen som andremålvakt bak Cristobal Huet og senere også plassen som førstemålvakt. I sluttspillet 2010 valgte trenerne å satse på Niemi. 
Etter at Chicago Blackhawks vant Stanley Cup samme år begynte man å forberede laget slik at det skulle passe til lønnstaket. I og med at man ikke hadde råd til å gi Antti Niemi den lønn han krevde, åpnet det seg en mulighet for Corey Crawford da det også ryktes at også Cristobal Huet var på vei bort. Da Blackhawks sommeren 2010 skrev en ett-årskontrakt med Marty Turco, ble det klart att Corey Crawford skulle få begynne som andremålvakt. Men desto lengre sesongen 2010-2011 varte, desto mer ustabil form viste Turco i målet. Til slutt var Crawford den beste målvakten og tok over plassen som førstemålvakt i Blackhawks. Mellom 20. februar og 5. mars 2011 hadde Crawford åtte seire på rad, noe som er rekord for en rookiemålvakt i NHL.
19. mai 2011 bekreftet Blackhawks at man forlenget med Crawford. Etter suksessesongen 2010-2011 valgte man å gi ham en treårskontrakt som fyller 2,66 millioner dollar av lønnsbudsjettet. Under sin første sesong hadde han en redningsprosent på 91,7 og slapp inn gjennomsnittlig 2,30 mål per kamp (GAA).
Zora distincta

Utseende

Zora distincta er en middelsstor og forholdsvis kraftig edderkopp. Den er litt snarlik en liten og lys ulveedderkopp (Lycosidae), men øynenes plassering skiller den fra disse. De åtte øynene er ordnet i to rektangler, et mindre, fremre og et større, bakre som delvis overlapper det fremre. Beina er nokså kraftige, gjerne med ganske lange, mørke børster.

Levevis

Zora distincta er aktiv om dagen (dagslys), den lager ikke fangstnett, men jakter i det fri. De trives på skogbunnen mellom løvstrø, eller i lavvokst vegetasjon. 
Hunnene spinner en flat, hvit eggsekk av edderkoppsilke, legger eggene sine i den og stiller seg over den for å vokte den til eggene klekkes.

Utbredelse

Zora distincta finnes i Øst-Europa. Den er ikke registrert i Norge.
Den andre JVP-oppstanden

Den andre JVP-oppstanden var et kommunistisk opprør på Sri Lanka, hvor det anslås at rundt 50,000 liv gikk tapt. Opprøret ble ledet av kommunistgeriljaen Janatha Vimukthi Peramuna.

Opprøret i 1971

Hovedartikkel: Den første JVP-oppstanden

Årsaker til krigsutbruddet

På 80-tallet, og spesielt etterhvert som Tamil-opprøret i nord ble mer intenst, skjedde det en ideologisk forandring hos JVP. Organisasjonen, som tidligere hadde hatt en marxistisk orientering og hadde hevdet at den representerte både singalesiske og tamilske samfunn, ble mer og mer tilhengere av singalesisk nasjonalisme. Organisasjonen avfeide muligheten for noe kompromiss med Tamiltigrene. Denne nye orienteringen førte til et anti-tamilsk opprør i 1983. På grunn av dets rolle med å egge frem vold ble JVP forbudt. På grunn av dette gikk lederskapet under jorden, og fortsatte sine aktiviteter hemmelig.
Gruppens aktiviteter ble mer intense i den andre halvdelen av 1987 på bakgrunn av den indisk-srilankiske akkorden. Akkorden, som betydde en utstasjonering av indiske fredsbevarende styrker nord på Sri Lanka og tamilsk selvstyre. Dette utløste en bølge av nasjonalistisk misnøye til regjeringen og en plutselig økning av regjeringsfiendtlig vold. I løpet av 1987 brøt en gruppe ut av JVP, og kalte seg «Den patriotiske frigjøringsorganisasjonen» (Deshapremi Janatha Viyaparaya eller DJV). Utbryterorganisasjonen satte igang en skremselskampanje mot regjeringen, hvor mer enn sytti parlamentmedlemmer ble drept mellom juli og november.
Regjeringen begynte å frykte at en desertering i militæret kunne føre til økt våpentilførsel til DJV. Etter at geriljaen hadde gjort et vellykket raid mot militærbasen i Pallekelle, gjennomførte regjeringen en undersøkelse som førte til at 37 soldater ble kastet ut av militæret for å ha hatt bånd til organisasjonen. For å forhindre en gjentakelse av den første JVP-oppstanden, vurderte regjeringen å fjerne forbudet mot JVP og tillate gruppen å ta delta på den politiske arenaen. Med ledelsen under jorden hadde JVP imidlertid ingen klar ledelse, og det var uklart hvem man skulle samtale med og hvem som stod bak hva.

Kamper bryter ut

JVP benyttet ankomsten av indiske fredsbevarende tropper og de utbredte nasjonalistiske følelsene hos det singalesiske folket som et casus belli for å gå til full krig mot regjeringen og alle som stod imot organisasjonens ideologiske tankegang. JVPs opprør skapte en kritisk situasjon på Sri Lanka som nesten førte til regjeringens nederlag. JVP tok sannsynligvis livet av tusenvis a folk og forkrøplet landet med voldelig påtvunget massestreiking i to år. Imidlertid begynte det å snu da regjeringsstyrkene tok til fange og henrettet JVPs leder Rohana Wijeweera og hans varamedlem i november 1989 i Colombo. I begynnelsen av 1990 hadde regjeringens styrker enten tatt til fange eller drept de gjenværende delene av JVP og internert 7,000 JVP-medlemmer. Selv mot regjeringen vant en avgjørende seier militært sett, har det i ettertid kommet inn anklager om krigsforbrytelser.
Fattige skjebner

Fattige skjebner er en novellesamling av den norske forfatteren Sigrid Undset, utgitt i 1912 av H. Aschehoug & Co. 
Boken består av de seks fortellingene Første møte, Simonsen, Selma Brøter, Omkring sedelighetsballet, Frøken Smith-Tellefsen og Nikkedukken. Her går Undset satirisk til verks i sine skildringer av hverdagsvirkeligheten, der kvinnesinnet står sentralt. 
Da boken ble gitt ut, skrev anmelder Kristian Elster i Dagbladet: «Klarhet, anskuelighet og beundringsverdig sannferdighet er de egenskapene hos forfatterinnen som først faller en i øynene. Men jo mer en fordyper seg i hennes kunst, jo mer gleder en seg over dens inderlighet og dype, varme menneskelighet.»
At Undsets posisjon i det litterære Norge var blitt ganske solid etter det foregående års store gjennombrudd med romanen Jenny, reflekteres blant annet i anmeldelsen fra Morgenbladet: «Det er faa bøker man griper med den Spænding og Interesse som en ny av Sigrid Undset. Man synes man har faat Ret til at gaa ut fra at den bringer noget levende og eget: og man er enda ikke blit skuffet.»
VM i innebandy 1998

Verdensmesterskapet i innebandy for menn i 1998 ble arrangert i Tsjekkia 24. til 31. mai. Åtte lag deltok i A-VM. Det var andre gang som det ble arrangert verdensmesterskap i innebandy for menn. Sverige beseiret Sveits i finalen og ble verdensmester for andre gang.
Texas City Cogen gasskraftverk

Texas City Cogen gasskraftverk er et varmekraftverk med kogenerasjon ved byen Texas City i det sørlige Texas i USA. Anlegget har en installert produksjonskapasitet på 450 MW, fordelt på 1 blokk. Operatør er energiselskapet Direct Energy, på oppdrag fra Calpine Corp. Utstyret er vesentlig levert av SWPC, Hitachi og Nooter.
Kraftverket ble utbygd omkring årene 1985–1987. Brenselkilden er naturgass. Fra 2005 leverer anlegget industridamp til et kjemisk anlegg eid av Dow Chemical.
SO36

SO36 er en klubb i bydelen Kreuzberg i Berlin. Klubben har tatt sitt navn fra det tidligere postområdet SO 36 i Oranienstrasse i nærheten av Heinrichplatz. Klubben SO36 ble omkring 1980 til et sentrum for punken og rocken, og kjente innspillinger er gjort av band som Die Ärzte, Die Toten Hosen og Einstürzende Neubauten.
Einar Kvamme

Utdanning og karriere

Kvamme hadde en solid faglig bakgrunn men utdannelse fra Bergen Kunsthåndverkskole, Ole Eydes malerskole og Statens kunstakademi i Oslo. Spesielt fremhevet han Jean Heiberg som en god læremester. Einar Kvamme debuterte på Vestlandsutstillingen i 1947 og var en av deltakerne på utstillingen 7 Bergensmalere i Bergen Kunstforening i 1952. 
Så fulgte noen år da familien var i fokus og penselen ble lagt mer eller mindre på hyllen. Den neste separatutstillingen hadde han i 1974 i Bergen Kunstforening. Etter dette har han deltatt på en rekke utstillinger før han hadde sin neste separatutstilling i 2000. I 2005 hadde han en separatutstilling i Åsane kunstforening.
Kvamme var opptatt av at bildet er en selvstendig komposisjon som folk skal ha en selvstendig opplevelse av, så han presiserte at en ikke skal ta hans titler og tolkninger som en fasit.
Kvamme var medlem av Bildende Kunstneres Forening i Bergen, men ikke tilsluttet BONO. Hans verk er innkjøpt av Bergens Kunstforening, Bergen kommune og Hordaland fylkeskommune.
Den Jyske Opera

Den Jyske Opera ligger i Aarhus. Operaen ble grunnlagt i 1947 som et alternativ til Den Kongelige Opera på Det Kongelige Teater i København. 
Den første oppsetning var Carl Maria von Webers Jægerbruden, som hadde premiere i åpningsåret. I årene framover oppførte Den Jyske Opera to operaer hver sesong. Siden 1977 har den vært et turnerende operakompani som samarbeider med de fem landsdelsorkestrene i Danmark. Den Jyske Opera har omkring 100 oppførelser pr. sesong i hele landet. Fra 2000 har operaen også hatt sitt eget fulltidsansatte kor.
Da Den Jyske Opera i perioden 1981-1996 ble ledet av Francesco Cristofoli, fikk den et godt internasjonalt ry for oppførelser av Richard Wagners operaer. Fra 1996 ledet instruktøren og sangeren Troels Kold Den Jyske Opera. Han ble i 2005 etterfulgt av dirigenten Giordano Bellincampi. Siden 2013 har den irske instruktør Annilese Miskimmon vært operasjef.
Paraphrixia

Utseende

En middelsstor, avlang, skinnende metallisk farget praktbille. Forkroppen og dekkvingene skinner gjerne metallisk i flere ulike farger: bronseaktig, grønnlig, blålig eller purpurfarget. Oversiden er nokså tett og kraftig punktert. Hodet er rundet, pronotum firkantet, dekkvingene tilspissede.

Utbredelse

Arten lever på Mauritius.
RAF Wigsley

Royal Air Force Station Wigsley, også kjent som RAF Wigsley, er en forhenværende Royal Air Force flystasjon lokalisert 11,7 km (7,3 miles) øst for Tuxford, Nottinghamshire og 12,2 km (7.6 miles) vest av Lincoln, Lincolnshire i England. Flystasjonen ble etablert under andre verdenskrig, i 1941 og ble nedlagt i 1958, området er i dag tilbakeført til landbruk.
4. divisjon fotball for menn (Nordmøre og Romsdal)

2011

Kilde: Speaker.no
Nannochoristidae

Utseende

Små (forvingen mindre enn 13 mm) skorpionfluer. Vingene har et åpent årenett ved få tverr-årer.
Larvene er slanke med forholdsvis lange bein (campodeiforme larver).

Liv og utvikling

Denne familien er de eneste skorpionfluene som har larver som lever i vann. De voksne finnes helst i vegetasjonen ved elver, bekker og innsjøer, og legger eggene i vått mudder og planterester i vannkanten. Larvene lever på finkornet bunn, som de graver i. De er rovdyr og synes mest å ernære seg av fjærmygglarver. Noen mener at larvene har velutviklede, ekte fasettøyne, mne dette er omstridt. De er i så fall de eneste holometabole insektene som har dette på larvestadiet. De voksne insektene er aktive sent på våren og på forsommeren.

Utbredelse

Familien er utbredt i Australia, New Zealand og det sørlige Sør-Amerika og er en typisk sørkontinent-gruppe som antas å ha oppstått på urkontinentet Gondwanaland.
De syv hav

De syv hav er i moderne språkbruk ensbetydende med de største verdenshavene. I utvidet betydning brukes det om hvor langveisfarende sjøfolk ferdes.
Uttrykket er mest brukt i litterær og poetisk sammenheng og har røtter tilbake til sumerisk, indisk, romersk og persisk geografioppfatning. Syvtallet er i flere kulturer oppfattet som magisk.
I middelaldersk litteratur var de syv hav Svartehavet, Det kaspiske hav, Persiagulfen, Rødehavet, Middelhavet med bihavet Egeerhavet, Adriaterhavet, samt Arabiahavet (del av Det indiske hav)
Etter oppdagelsen av Amerika brukte flere termen om de største enkelthavene, slik at listen ble: Nordishavet, Atlanterhavet, Det indiske hav, Stillehavet, Middelhavet, Det karibiske hav og enten Mexicogolfen (eller, etterhvert, Sydishavet).
I kolonitidens England var tefarten viktig. Tetransporten sjøveien var datidens lengste handelsrute og gikk over Bandasjøen, Celebeshavet, Floressjøen, Javasjøen, Sydkinahavet, Sulusjøen og Timorhavet. («The seven seas» på engelsk brukes synonymt med vårt «syv hav», men norske kartografer bruker ikke betegnelsen «hav» om en del av disse strekningene.) Å ha seilt de syv hav betydde på den tid frem og tilbake rundt halve jordkloden.
En mer moderne geografisk inndeling gir: Nordishavet (Polhavet), Nord- og Sydatlanteren, Nord- og Syd(stille)havet, Det indiske hav og Sydishavet. På engelsk er det kun disse som blir omtalt som ocean.
Svelast

Svelast er et tidigere svensk transportfirma, som nå en del av Green Cargo under navnet Green Cargo Road.
Svelast var i mange år eiet av Statens Järnvägar. På oppdrag av Svelast utviklet Kalmar Verkstad Kalmar Terminal.
Denne artikkelen er dessverre kort eller mangelfull. Hvis du vet mer om emnet, kan du hjelpe Wikipedia ved å utvide den eller foreslå endringer.
Brikama

Brikama er en by i det vestlige Gambia, beliggende sørvest for hovedstaden Banjul, tett på landets atlanterhavskyst. Byen hadde i 2008 et innbyggertall på cirka 90.000.
Organisasjonen for økonomisk samarbeid i svartehavsregionen

Organisasjonen for økonomisk samarbeid i svartehavsregionen (engelsk: Organization of the Black Sea Economic Cooperation, forkortet BSEC) er en mellomstatlig organisasjon for stater rundt Svartehavet. Organisasjonen ble dannet i 1992 som Black Sea Economic Cooperation. I 1999 ble området utvidet, og BSEC skiftet navn til Organization of the Black Sea Economic Cooperation.